HERÄTYKSEN LÄPIMURTO Hermes Falcao Jr.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Jumalan kohtaaminen
Hei ja tervetuloa ohjelman pariin!
Olen Hermes Falcao Jr.
Tänään aiheenamme on Jumalan kohtaaminen.
Katso ohjelma loppuun asti. Puhumme siitä, -
mitä Jumalan läsnäolon kohtaaminen todella tarkoittaa -
ja miten ihminen voi muuttua sisäisesti.
Herra tahtoo kohdata sinut läsnäolollaan, -
voimallaan ja voitelullaan.
Hän haluaa, että tunnet Hänet. Hän haluaa ilmestyä sinulle erityisesti.
Sen kautta saat voimaa muuttaa maailmaa ympärilläsi.
Aina kun luen Raamattua Jumalan miehistä ja naisista, -
näen saman kaavan eri aikoina ja aikakausina, -
jolloin he elivät, ja erilaisia kertomuksia.
Osa oli kuninkaita, osa profeettoja. Osa tavallisia ihmisiä.
Mutta yhteistä kaikille, joita Jumala käytti -
tavalla tai toisella, oli kohtaaminen Jumalan kanssa.
Se vaikutti ja muutti heidän elämänsä.
Sen seurauksena Jumala käytti heitä sukupolvensa keskuudessa.
Esimerkiksi Aabraham kuuli äänen.
Jumalan ääni puhui hänelle.
Hän oli Abram, ja hänestä tuli Aabraham, kansanpaljouksien isä.
Kertomus on tuttu. Hän jätti lapsuutensa ja nuoruutensa kodin.
Sukunsa kodin. Kaiken mukavuuden. Hän oli kuuliainen Jumalan äänelle.
Mooses näki palavan pensaan.
Jesaja näki näyn. Jes. 6:ssa hän kohtasi Herran.
Hän näki Herran. Hänen viittansa täytti koko temppelin.
Hän näki Jumalan kirkkauden. Hän näki serafeja ja enkeleitä.
Enkeli kosketti hänen huuliaan tulella.
Se kokemus muutti Jesajan täysin.
Uudessa testamentissa näemme ihmisiä, jotka kohtasivat Jumalan.
Yksi iso esimerkki on apostoli Paavali, Saul Tarsolainen.
Hän oli seurakunnan vihollinen.
Hän halusi lakkauttaa seurakunnan, -
pidättää kaikki, -
vangituttaa ja tappaa kaikki.
Esimerkiksi Stefanus tapettiin, ja Saul Tarsolainen hyväksyi asian.
Mutta Ap. t. 9:stä luemme, miten Saul oli matkalla vainoamaan seurakuntaa.
Kesken matkaa Damaskoksen tiellä Jeesus ilmestyi hänelle.
Herran ilmestyksen kautta hänestä tuli kuuluisa apostoli Paavali.
Myöhemmin hän kirjoitti Uudesta testamentista kolmasosan.
Ystäväni, sama pätee sinuun. Jeesus tahtoo kohdata sinut.
Hän haluaa ilmestyä sinulle erityisesti,
jotta tunnet Hänen läsnäolonsa ja Hänet.
Ei vain sen kautta, että olet kuullut Hänestä, vaan siksi, että Hän näytti -
voitelunsa ja läsnäolonsa Pyhän Hengen kautta elämässäsi.
Sen kautta voit muuttua toiseksi. Voit muuttua sisäisesti.
Sitä todellinen kohtaaminen Jumalan kanssa tekee.
Luen nyt yhden raamatunkohdan 2. Moos. kirjasta.
2. Moos. 3:1: -
"Ja Mooses kaitsi appensa Jetron, Midianin papin, lampaita.
Ja kun hän kerran ajoi lampaita erämaan tuolle puolen, -
tuli hän Jumalan vuoren, Hoorebin, juurelle. Silloin Herran enkeli ilmestyi
hänelle tulen liekissä keskellä orjantappurapensasta; ja hän näki, -
että pensas paloi ilmitulessa, mutta pensas ei kuitenkaan kulunut.
Niin Mooses sanoi: 'Minä käyn tuonne ja katson tätä suurta näkyä, -
miksi ei pensas pala poroksi'."
Tämä oli kohtaamisen alku. Mooses kohtasi Herran enkelin.
Tässä näemme ilmauksen "Herran enkeli".
Monet Raamattua tutkivat teologit ja Jumalan suurmiehet uskovat, -
että kyseessä on Jeesuksen Kristuksen ilmestys.
Siksi Herran enkeli on ainutlaatuinen.
Mooses kohtasi Jumalan ja näki palavan pensaan.
Se muutti hänen elämänsä ikihyviksi.
Mooses oli väkivaltainen ja aggressii- vinen mies. Tappoi egyptiläisen.
Kohdattuaan Jumalan useita kertoja elämässään -
hänestä tuli Raamatun mukaan maailman nöyrin mies.
Mooses siis muuttui.
Saulista tuli Paavali. Abramista tuli Aabraham.
Jaakobista tuli Israel.
Tiedätkö, mitä se tarkoittaa? Jos kohtaat Jumalan, sinä muutut.
Tapahtuu muutos. Se vaikuttaa elämääsi.
Sitä kohtaaminen Jumalan kanssa tekee. Se vaikuttaa. Muuttaa elämän.
Esimerkiksi apostoli Pietari kielsi Jeesuksen.
Se on hirvittävä synti. Kuvittele, että joku kieltää Jeesuksen.
Pietari teki hirveän synnin.
Mutta 50 päivän päästä hän oli ylähuoneessa.
Taivaasta tuli väkevä tuulispää.
Opetuslasten pään päälle laskeutui tulisia kieliä.
He täyttyivät Pyhällä Hengellä. He alkoivat puhua vierailla kielillä.
Jotkut pilkkasivat heitä. Pietari nousi seisomaan -
opetuslasten keskuudessa ja sanoi: -
"Nämä ihmiset eivät ole juovuksissa, niin kuin te luulette. Kello on vasta 9.
Tämä on sitä, mistä Joel puhui: Vuodatan henkeni kaiken lihan ylle."
Pietari julisti evankeliumin, ja 3 000 ihmistä pelastui.
Koska hänellä oli ollut kohtaaminen.
Saatat sanoa: "Olen jo kohdannut Jeesuksen. Olen pelastunut." Hienoa!
Jumala haluaa kohdata sinua jatkuvasti.
Muuttaa sinua kirkkaudesta kirkkauteen.
Meidän tulisi kohdata Pyhää Henkeä jatkuvasti. Pyhä Henki ei ole asia.
Hän ei ole energia. Pyhä Henki on persoona.
Jotta voimme kehittää suhdettamme Häneen, meidän tulee kohdata Häntä.
Kuvittele, että käyn kerran luonasi.
Keskustelemme, mutta en enää sen jälkeen tapaa sinua.
Arvaa mitä? Suhteemme ja ystävyytemme ei kehity.
Se on vain yksittäinen kohtaaminen. Se ei kehitä suhdetta eteenpäin.
Jotta suhteemme Jumalaan voi kehittyä, meidän pitää kohdata -
Pyhän Hengen persoona tuoreesti. Sitä Hän tahtoo.
Kohtaaminen Jumalan kanssa koskettaa ja muuttaa elämää.
Ihminen muuttuu. Tapahtuu muutos.
Toiseksi kohtaaminen Jumalan kanssa -
antaa voimaa.
Mitä se tarkoittaa?
Kun kohtaa Pyhän Hengen läsnäolon, -
Jumala antaa ihmiselle voiman edustaa Häntä.
Apostoli Paavali sanoi: "Olemme Kristuksen lähettiläitä."
Mitä lähettiläät tekevät? Lähettiläs edustaa maataan.
Me olemme taivaan edustajia maan päällä.
Kohtaaminen Pyhän Hengen kanssa antaa ihmiselle voiman -
virrata Hänen kanssaan ja edustaa taivasta maan päällä.
Siksi jokaisen Jumalan miehen Raamatussa piti kohdata Hänet, -
ennen kuin hän voi olla Jumalan lähettiläs.
Mainitsimme jo Jesajan. Hänellä oli valtava kohtaaminen Jes. 6:ssa.
Nähdessään Herran hän sanoi ensimmäisenä: -
"Voi minua! Minulla on saastaiset huulet, ja minä asun -
kansan keskellä, jolla on saastaiset huulet. Olen nähnyt Herran."
Enkeli tuli ja kosketti Jesajan huulia tulisilla hiilillä.
Jesajan vastaus on kiinnostava.
Herra kysyy, kuka lähtee. Jesaja sanoi: "Tässä olen. Lähetä minut."
Kohtaaminen vahvisti Jesajaa, ja hän koki voivansa ottaa tehtävän vastaan.
Saatat sanoa: "En ole mitään. Kukaan ei kuuntele minua.
Minulla ei ole mitään sanottavaa. Mitään annettavaa. Mitään tehtävää."
Kun kohtaa Pyhän Hengen, -
Hän antaa voiman toimia Jumalan edustajana.
Tässä pimeässä maailmassa, jossa on paljon pahuutta, kieroutuneisuutta, -
syntiä, väkivaltaa, vihaa ja rasismia.
Kaikenlaista kauheaa.
Jumala nostaa ihmisiä, -
jotka ovat kohdanneet Pyhän Hengen persoonan.
Hän antaa heille voiman puhua taivaan puolesta.
Kehottaa tekemään parannuksen, koska Jumalan valtakunta on lähellä.
Halleluja. Jumala tahtoo kohdata sinut. Sitä Hän tahtoo tehdä.
On kahdenlaisia kohtaamisia, joista kerron katkon jälkeen.
Kerron kahdenlaisista kohtaamisista.
Kolmanneksi kohtaaminen vaikuttaa.
Se muuttaa ihmisen, antaa hänelle voiman ja vaikuttaa.
Mitä vaikutus tarkoittaa? Kun kohtaa Pyhän Hengen, -
Hän antaa voiman ja vaikutuspiirin, -
joka vaikuttaa muihin ihmisiin.
Sinusta tulee henkilö, joka johtaa muita kohtaamaan saman Jumalan, -
joka kohtasi sinut.
Jos Jumala on kohdannut sinut, tahdot sydämessäsi, -
että muut voisivat kokea saman kuin sinä.
Uskon puhuvani nyt ihmisille, jotka ovat maistaneet Jumalan läsnäoloa.
Uskon Herran haluavan tehdä elämässäsi jotain.
Hän tahtoo antaa sinulle voimaa, -
jotta voisit vaikuttaa Jumalan kohtaamista tarvitseviin.
Siksi tarvitsemme evankelistoja, herätyssaarnaajia, -
profeettoja, apostoleja ja pastoreita, jotka nousevat tässä ajassa -
olemaan ääni tämän sukupolven keskuudessa -
ja vaikuttamaan ihmisten elämään ja sydämiin.
Käymme nyt pienellä tauolla. Tauon jälkeen jatkamme -
Jumalan kohtaamisesta. Rukoilemme myös puolestasi. Pysy kanavalla.
Jatkamme aiheesta Jumalan kohtaaminen -
ja muutoksesta, jonka Herran kohtaaminen tuo.
Sitä on tapahtunut kautta historian. Jokainen Pyhän Hengen kohdannut -
on muuttunut, uudistunut ja saanut voiman.
Hän on myös saanut motivaation vaikuttaa muihin ihmisiin.
Sitä Herra haluaa tehdä elämässäsi.
Joskus Herra kohtaa oma-aloitteisesti ja suvereenisti.
Mitä tarkoitan?
Esimeriksi apostoli Paavali ei etsinyt Herraa.
Hän ei rukoillut eikä paastonnut kohdatakseen Herran.
Hän vainosi ja vastusti seurakuntaa.
Hän toimi vastoin kaikkea hengellisyyttä, -
vaikka hän vainoamalla seurakuntaa luuli tekevänsä vanhurskauden.
Hän vastusti seurakuntaa ja Jeesusta.
Ja Herra valitsi kohdata hänet Damaskoksen tiellä.
Sitä kutsutaan suvereeniksi kohtaamiseksi.
Hän ei itse asiassa etsinyt sitä.
Paavali ei etsinyt sitä.
Niin on käynyt muillekin. He eivät etsi Jumalaa, mutta Jumala kohtaa heidät.
Suvereeni kohtaaminen.
On myös kohtaamisia, jossa etsimme Herraa.
Raamattu sanoo: Anokaa, niin te saatte.
Etsikää, niin te löydätte. Koputtakaa, niin teille avataan.
Joka etsii, löytää.
Joka anoo, saa. Joka koputtaa, sille avataan.
Me siis voimme vaikuttaa -
siihen, että Pyhä Henki kohtaa meitä.
Se on voimallista. Sinä ja minä voimme tehdä sen.
Voimme asemoida itsemme niin, että voimme kohdata Pyhän Hengen.
Kun raivaamme Hänelle tilaa ja aikaa, -
kun pidämme sitä tärkeänä, -
kun arvostamme Jumalan läsnäoloa, Hän kohtaa meitä.
Hän kohtaa ja siunaa meitä ja työntää meidät kohti tarkoitustamme.
Mutta meidän pitää ymmärtää, että Jumala siunaa -
ja kohtaa niitä, jotka arvostavat Hänen läsnäoloaan.
Hän haluaa kohdata uskovia, joilla on Hänen läsnäolonsa nälkä ja jano.
Raamattu sanoo selvästi: "Jolla on vanhurskauden nälkä ja jano, -
se täytetään."
Meillä pitää olla Herran kohtaamisen nälkä. "Herra, haluan kohdata Sinut.
En ainoastaan halua kuulla Sinusta ja muiden ihmisten kohtaamisesta.
En ainoastaan halua lukea Raamatusta kohtaamisista, -
niin mahtavia kuin ne ovatkin. En ainoastaan halua kuulla todistuksia.
Herra, haluan kohdata Sinut. Tuntea sinut. Täyttyä Hengelläsi.
Haluan muuttua sisäisesti."
Kaikki, mitä Herra tekee, tapahtuu sisältä ulos päin.
Jeesus sanoo: "Minuun uskovien sisältä -
kumpuavat elävän veden virrat."
Raamattu sanoo: "Sydämen kyllyydestä suu puhuu."
Kaikki tapahtuu sisältä ulos päin. Valtakunta on teissä sisäisesti.
Pyhä Henki asuu sinussa.
Täytyy ymmärtää, että Pyhän Hengen toiminnalle pitää tehdä tilaa.
Perinteet sitovat monia seurakuntia. Uskonto sitoo monia ihmisiä.
He eivät ikinä pääse eteenpäin ohjelmista -
ja etukäteissuunnitelmista.
Haluamme tietää kaiken etukäteen.
Pyhä Henki haluaa yllättää.
Hän haluaa vallata elämäsi ja puhua sinulle selvästi.
Katsojien joukossa on varmasti niitä, joilla on Jumalan nälkä ja jano.
Tahdon rohkaista sinua. Raamattu sanoo: "Anova saa.
Etsivä löytää. Koputtavalle avataan."
Meillä uskovina pitää olla uskallus ja luottamus -
tulla Jumalan läsnäoloon tietäen, että olemme tervetulleita.
Että Hän rakastaa meitä eikä ainoastaan siedä meitä.
Kohtaaminen muuttaa kaiken.
On tiettyjä avaimia, jotka avaavat -
tien Jumalan kohtaamiseen.
Mainitsen muutaman.
Ylistys on niistä yksi. Voit ylistää Herraa, missä ikinä oletkin.
Syvimmässä pimeydessäkin voit ylistää Jeesusta -
ja kohdata Hänen läsnäolonsa.
Paavali ja Silas olivat vankilassa. Hirvittävässä tilanteessa.
He alkoivat ylistää Jeesusta, Herraa.
Vankilassa Jumala ilmestyi maanjäristyksessä.
Herraa voi lähestyä rukoilemalla Häntä ääneen tai Hengessä.
Häntä voi lähestyä Sanan kautta.
Monet valittavat, ettei Jumala puhu heille.
Ehkäpä Raamattusi on kiinni. Et avaa Raamattuasi tarpeeksi.
Et vietä aikaa Sanassa kuullaksesi Hänen ääntään.
Herraa voi myös lähestyä uskovien yhteydessä.
Yhteydessä voimme keskustella, -
rohkaista toinen toistamme ja rukoilla toistemme puolesta.
Raamattu puhuu selvästi pyhien yhteydestä.
Pyhien yhteys.
On siunauksia, joita saa itsekseen.
Mutta joitain siunauksia saa vain Kristus-ruumiin yhteydessä, -
jossa Pyhä Henki saa toimia vapaasti.
Vielä yksi asia ja avain, joka siunaa, on uskosta todistaminen.
Todistaminen siitä, mitä Herra on tehnyt elämässäsi.
Kun avaat suusi ja alat julistaa, mitä Jumala on tehnyt, -
usko nousee sydämessäsi.
Usko nousee muiden sydämessä. He kokevat rohkaisua ja siunausta.
Mainitsin tässä vain joitain avaimia.
Ne asettavat meidät oikeaan paikkaan saamaan kohtaamisen.
Sinä ja minä emme voi synnyttää kohtaamista Jumalan kanssa, -
mutta voimme asettua paikkaan, -
jossa voimme olla suhteessa Pyhän Hengen kanssa.
Pyhä Henki ei ole asia.
Se ei ole energia, tuuli eikä kyyhkynen.
Raamattu sanoo, että Pyhä Henki tuli Jeesuksen ylle kuin kyyhkynen.
Pyhä Henki ei ole sähkövirtaa. Hän on persoona.
Meidän pitää oppia suhtautumaan Pyhään Henkeen persoonana.
Voimme puhua Hänelle ja kohdata Hänet.
Hän johtaa meidät aina Jeesuksen luo.
Hän osoittaa aina Jumalan Poikaan.
Rukoilen puolestanne nyt.
Jos sinulla on Jumalan läsnäolon nälkä, rukoilen -
ja julistan sanan sydämellesi.
Se avaa kohtaamisen Herran kanssa.
Jos sinulla on Jumalan nälkä ja jano, Hän siunaa sinua.
Nälkä vetää Jumalaa puoleensa. Se on Jumalan valtakunnan periaate, -
joka vetää taivaan läsnäoloa puoleensa. Rukoilen puolestasi.
Ole vastaanottavaisella paikalla. Ota vastaan Herralta tässä hetkessä.
Isä, Jeesuksen nimessä.
Tuon eteesi ne katsojat, joilla on läsnäolosi nälkä ja jano.
Kosketa ystäviäni kaikkialla maailmassa.
He katsovat ja sanovat: "Herra, kosketa minua." Kosketa heitä -
voimallasi ja rakkaudellasi. Anna Herran ääni.
Anna Herran sana heidän sydämeensä ja mieleensä.
Kohtaa heitä jokaista.
Kiedo heidät läsnäoloosi.
Pyydän, että he tuntisivat Sinut Isänään eikä vain Pelastajanaan.
Isänä, joka rakastaa heitä ja välittää heistä.
Jeesuksen nimessä, kosketa ja paranna jokainen sairas.
Kosketa nälkäisiä läsnäolollasi. Täyttykööt he Pyhällä Hengellä.
Jeesuksen nimessä rukoilen, aamen.
Ystävät, jos ohjelma on siunannut sinua, -
haluamme kertoa, että olet meille rakas ja tärkeä.
Rukoilemme kaikkien rukouspyyntöjen puolesta.
Liitämme kätemme käteesi. Liitä sinäkin kätesi meidän käteemme, -
kun viemme evankeliumia ympäri maailman. Tarvitsemme apuasi.
Hetken päästä näette videon, jossa näkyvät tukinumero ja lahjoitustiedot.
Niin ohjelma voi jatkua. Lahjoita. Ole siunaus valtakunnalle.
Ota yhteyttä kotisivujemme kautta. Olisi kiva kuulla sinusta.
Jos tämä jakso tai aiemmat jaksot ovat siunanneet sinua, -
lähetä meille rukousaiheita.
Kerro meille, miten ohjelmamme on siunannut ja rohkaissut sinua.
Ryhdy myös kumppaniksemme. Toivotamme sinut tervetulleeksi.
Rukoilemme puolestasi ja siunaamme sinua.
Hyvää päivän jatkoa! Jumalan siunausta.
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz